cyanic-selkie/wikianc huggingface dataset:
Δουμπιά Χαλκιδικής
Η ιστορία του χωριού
Η κατοίκηση στα Δουμπιά ξεκίνησε την προϊστορική εποχή, καθώς γύρω από τον οικισμό βρέθηκαν: μια θέση της μέσης παλαιολιθικής, τρεις νεολιθικοί οικισμοί και δύο θέσεις της ύστερης εποχής του χαλκού. Στα ιστορικά χρόνια, στα βόρεια του χωριού αναπτύχθηκε η πόλη των αρχαίων Καλινδοίων όπου σήμερα διεξάγονται ανασκαφές. Η πόλη αυτή άκμασε κατά την κλασική, ελληνιστική και ρωμαϊκή εποχή. Λείψανα κατοίκησης των ιστορικών χρόνων εντοπίστηκαν σε επτά περιοχές, πρόκειται κυρίως για αγροικίες της ρωμαϊκής εποχής. Στο χώρο όπου σήμερα βρίσκεται το παρεκκλήσι των Αγίων Αποστόλων, τον 1ο αιώνα μ.Χ υπήρχε ιερό των Νυμφών και του Διονύσου. Κατοίκηση υπήρχε και στα βυζαντινά χρόνια καθώς μέσα στο χωριό βρέθηκαν νομίσματα του 11ου και του 13ου αιώνα.
Τα Δουμπιά αναφέρονται στις πηγές από το έτος 1445, ως τιμάριο κάποιου Οθωμανού, τη χρονιά εκείνη είχε 16 νοικοκυριά. Το 1519 έχει 90 νοικοκυριά, το 1527, 133 και το 1568, 88 νοικοκυριά. Το 1771 καταβάλλει 3100 χιλιάδες γρόσια φόρο για τα κάρβουνα που παράγει και τα οποία χρησιμοποιούνται στα μεταλλεία των Σιδηροκαυσίων. Το χωριό καταστράφηκε το 1821 κατά την επανάσταση της Χαλκιδικής, λόγω και της συμμετοχής σε αυτή της γνωστής οικογένειας Δουμπιώτη. Οι περισσότεροι κάτοικοι του σκοτώθηκαν, άλλοι διασκορπίστηκαν και όσοι γλίτωσαν κατέφυγαν στη Σκόπελο. Στη νότιο Ελλάδα συνέχισαν τον αγώνα της ανεξαρτησίας. Ιδιαίτερα διακρίθηκαν τα αδέλφια Κωνσταντίνος (1793-1848), Βασιλικός (1794-1853 ), Νικόλαος(1796-1851) και Πολυχρόνης Θεοφίλου Δουμπιώτης (1806-1832) το 1821, επίσης ο Εμμανουήλ Δουμπιώτης (1800-1870), ο Στέριος βασιλείου, ο Δημητράκης Ανδρέα, ο Νικόλαος Γεωργίου και ο Αθανάσιος Τζάκας (1799-1870), ο Ευθύμιος Αθανασίου, οι αδελφοί Καραπατάκη, ο Ιωάννης Δουμπιώτης το 1854, ο Κοσμάς Δουμπιώτης (1826-1922) το 1878, ο Νικόλαος (1866-1951) και ο Δημήτριος Δουμπιώτης (1874-1917) κατά τον Μακεδονικό αγώνα το 1907. Τελευταίος στη μακρά λίστα της οικογένειας ήταν ο Ιωάννης Δουμπιώτης (1916-1940) γιος του Νικολάου, ο οποίος σκοτώθηκε στον ελληνοϊταλικό πόλεμο του 1940.
Στις αρχές του 1800 ένας Τούρκος μπέης, ο Μουσά Κιαζήμ, αρχιθυρωρός του Σουλτάνου, πήρε το χωριό υπό την κατοχή του και το έκανε τσιφλίκι. Οι κάτοικοι του χωριού εργάζονταν στον Μπέη ως υποτακτικοί στα χωράφια του. Κατά το Μωαμεθανικό έτος 1269 (1852), τριάντα τρεις ντόπιοι γέροντες αγόρασαν το χωριό και τα κτήματα από τον Μπέη και υπόγραψαν ταπί (συμβόλαιο) μαζί του για την αγοραπωλησία. Το ταπί της αγοραπωλησίας υπάρχει σήμερα στο Κοινοτικό Γραφείο. Οι τριάντα τρεις αυτοί γέροι κατά την παράδοση, τιμής ένεκεν, πήραν "μεράδι" (κλήρο) -για το ιστορικό αυτό γεγονός- από μια λωρίδα χωράφι επί πλέον από τους υπολοίπους κατοίκους, στην τοποθεσία του χωριού που σήμερα ονομάζεται «λωρίδια». Τα άλλα αγροκτήματα μοιράστηκαν όλα μαζί στους κατοίκους. Έκτοτε άρχισε σιγά σιγά να μεγαλώνει το χωριό. Αρχηγός του χωριού ήταν μια χανούμισσα από το «Γκιουρέν», η οποία ονειρεύτηκε ότι υπήρχε νερό εντός του χωριού, ενώ το χωριό στερούνταν πηγής ποσίμου νερού. Πράγματι την άλλη ημέρα λέγοντάς το στους κατοίκους και υποδεικνύοντας τους το μέρος, πήγαν να σκάψουν και όντως βρέθηκε νερό. Η περιοχή αυτή έως και σήμερα ονομάζεται "Νερομάνα". Από εκεί με πλακόστρωτα αυλάκια -αυτοσχέδιο δίκτυο ύδρευσης- οδήγησαν το νερό στην πλατεία του χωριού, για να είναι πιο εύκολη η πρόσβαση των κατοίκων, και έχτισαν βρύση, η οποία υπάρχει έως σήμερα.
Το χωριό πήρε την ονομασία του από τους δύο τύμβους -τάφους- που υπήρχαν στον κάμπο, βόρεια του χωριού. Η λέξη τύμβος, στην τοπική διάλεκτο έγινε τούμπα - "τουμπιά" με αποτέλεσμα να καθιερωθεί και να ονομαστεί το χωριό με το όνομα Δουμπιά έως και σήμερα. Μια άλλη άποψη υποστηρίζει ότι η λέξη Δουμπιά στα σλαβικά σημαίνει βελανιδιά. Ίσως λοιπόν ονομάστηκε έτσι από το δάσος βελανιδιών που υπήρχε στο χώρο.
Η εκκλησία της Αγίας Παρασκευής ανακαινίστηκε εκ βάθρων το 1852, με άδεια που παραχώρησε με φιρμάνι του σουλτάνου. Το σημαντικότερο κειμήλιο που σώζεται στην εκκλησία είναι ένα ρωσικό αντιμήνσιο του 1707. Επίσης στην κοινότητα φυλάσσεται το Οθωμανικό αρχείο Δουμπιών, το οποίο περιλαμβάνει 1300 περίπου έγγραφα της Τουρκοκρατίας που χρονολογούνται από το 1850 έως το 1912. Πρόκειται κυρίως για ταπιά, χοτζέτια, νοφούζια, αποδείξεις φόρων και άλλα έγγραφα των κατοίκων των Δουμπιών. Ανάμεσα σε αυτά είναι και το πωλητήριο του 1852 με το οποίο οι κάτοικοι αγόρασαν το χωριό το οποίο μέχρι τότε ανήκε ως τσιφλίκι στον Μουσά Κιαζήμ μπέη. Επίσης υπάρχει αντίγραφο φιρμανιού με το οποίο παραχωρείται άδεια για την επισκευή της εκκλησίας της Αγίας Παρασκευής το 1851.
Αξιοθέατα του χωριού είναι οι οκτώ νερόμυλοι, με σημαντικότερους και πιο καλά διατηρημένους, το νερόμυλο του Πιπερά (1890), του Κουτσού (1865) και του Τσουρέλα (1888).
Οι ντόπιοι πίστευαν ότι από αρχαιοτάτων χρόνων το χωριό βρισκόταν στην τοποθεσία «Βασμούρα» όπου βρέθηκαν και αρκετά αρχαιολογικά ευρήματα.
Γυναίκες
Οι γυναίκες φορούσαν μακριά φορέματα υφαντά στον αργαλειό, μάλλινα για τον χειμώνα, βαμβακερά για το καλοκαίρι και μεταξωτά για επίσημες εκδηλώσεις. Το μετάξι ήταν παραγωγή δική τους γιατί καλλιεργούσαν μεταξοσκώληκες (κουκούλια).
Η γυναικεία ενδυμασία αποτελείτο από μακριά φούστα κάτω, επάνω φορούσαν άσπρο πουκάμισο με φαρδιά μανίκια, έπειτα ένα είδος γιλέκου από τσόχα που το λέγανε "λιμπαντέ" και τέλος για πανωφόρι ένα πιο μακρύ από το γιλέκο, ένα είδος παλτού που το ονομάζανε "τσιμπέ". Το τσιμπέ είχε πολλά σιρίτια και κεντίδια και οι εύπορες το στόλιζαν με γουνάκι ολόγυρα.
Στο κεφάλι οι μεγάλες φορούσαν χρωματιστά μαντήλια και οι νεότερες έδεναν φιόγκους στις κοτσίδες τους και μια κορδέλα ολόγυρα στο κεφάλι συνήθως από βελούδο που το έλεγαν "κατιφέ".
Όρη της Ανατολικής Αψίδας
Τα Όρη της Ανατολικής Αψίδας (Eastern Arc Mountains) είναι μια οροσειρά η οποία βρίσκεται στην Κένυα και την Τανζανία. Η οροσειρά έχει κατεύθυνση από τα βορειοανατολικά προς τα νοτιοδυτικά. Προς τα νοτιοδυτικά, οριοθετούνται από το ρήγμα που αντιπροσωπεύεται από το χάσμα Makambako που τα χωρίζει από την σειρά Kipengere. Στα βορειοανατολικά, οριοθετείται από πιο πρόσφατη ηφαιστειακή δραστηριότητα που αντιπροσωπεύεται από το Όρος Κιλιμαντζάρο. Η σειρά αποτελείται από τα παρακάτω όρη και λόφους:
Δουμπιά Χαλκιδικής
Άνδρες
Οι άνδρες φορούσαν από κάτω μακριά βράκα υφαντή που τη λέγανε «μπινιβρέκι». Επάνω ένα ριγωτό πουκάμισο υφαντό με κούμπωμα στο πλάι το οποίο το λέγανε «αλατζιά» και πάνω από αυτά ένα είδος σακακιού το «κοντό». Στη μέση φορούσαν ζωνάρι.
Όρη της Ανατολικής Αψίδας
Εξωτερικοί σύνδεσμοι
Ανατολικης Αψιδας Ανατολικης Αψιδας
Δουμπιά Χαλκιδικής
Οικοδομήματα
Τα σπίτια ήταν χτισμένα με πλιθιά και πέτρες. Ήταν διώροφα συνήθως και στο ισόγειο υπήρχαν οι στάβλοι για τα ζώα (πράματα) και οι αποθήκες όπου φυλούσαν τη σοδειά του έτους.
Στον πάνω όροφο βρισκόταν τα υπνοδωμάτια. Υπήρχε τζάκι και η διακόσμηση του σπιτιού ήταν λιτή. Στο τζάκι δίπλα συνηθιζόταν να στρώνονται τα παπλώματα για το βραδινό ύπνο. Υπήρχαν γκαζόλαμπες στους τοίχους για το φωτισμό. Οι οροφές, όπως και τα πατώματα, ήταν ξύλινα.
Σε πολλά σπίτια υπήρχαν καταπακτές (γκλαβανή) για να κρύβουν τους αντάρτες ή να κατεβαίνουν απευθείας στο ισόγειο για να φροντίσουν τα ζώα, όταν ήταν κακός ο καιρός. Στις αυλές των σπιτιών υπήρχαν φούρνοι για να ψήνουν ψωμί καθώς και πηγάδια με πόσιμο νερό.
Σημειώσεις
<references responsive="0" group="Σημ." />
Κοινότητα Αρχαγγέλου Ηρακλείου
Η Κοινότητα Αρχαγγέλου είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία προήλθε το 1947 με το ΦΕΚ 22Α - 13/02/1947 από τη μετονομασία της κοινότητας Βαρβάρως και έχει έδρα της τον οικισμό Αρχάγγελος. Εκτός από την έδρα της, περιλαμβάνει και τους οικισμούς Γαλενιανό και Σκλαβεροχώρι. Η απογραφή του 2011 αναφέρει:
Δουμπιά Χαλκιδικής
Σημειώσεις
Δουμπια Δουμπια Κατηγορία:Δήμος Πολυγύρου
Κοινότητα Αρχαγγέλου Ηρακλείου
Συνολικά η κοινότητα έχει 262 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Μιχαήλ Συριγωνάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Μινώα Πεδιάδας
Μεταβλητοί δι' εκλείψεων αστέρες
Οι μεταβλητοί δι' εκλείψεων αστέρες είναι η μόνη περίπτωση για την οποία τα αίτια των μεταβολών στην λαμπρότητα των αστέρων είναι γνωστά με βεβαιότητα.
Τα δύο σώματα που αποτελούν το σύστημα περιφέρονται γύρω από το κοινό κέντρο μάζας τους λόγω βαρυτικής έλξης και, εφόσον το επίπεδο στο οποίο ανήκουν οι τροχιές τους περιέχει την ευθεία παρατήρησης (ή σχηματίζει μικρή γωνία με αυτή), πότε ο ένας και πότε ο άλλος αστέρας παρεμβάλλεται μεταξύ του παρατηρητή και του δεύτερου αστέρα, οπότε το φως που φτάνει ως τον παρατηρητή ελαττώνεται. Αυτό συμβαίνει με καλά καθορισμένη περίοδο, καθώς η περιφορά γύρω από το κέντρο μάζας είναι σταθερή, τουλάχιστον σε χρονικά διαστήματα πολύ μεγαλύτερα από την περίοδο. Βέβαια, ακόμα και στην περίπτωση των μεταβλητών δι' εκλείψεων αστέρων, είναι δυνατόν να παρατηρούνται μεταβολές φωτός στη διάρκεια μιας περιόδου του συστήματος, οι οποίες να οφείλονται όχι στην έκλειψη, αλλά σε άλλες φυσικές αιτίες, οι οποίες να αναδεικνύονται εξαιτίας της περιφοράς του συστήματος στον χώρο και την αλλαγή της θέσης του ως προς τον παρατηρητή. Τέτοιοι φυσικοί λόγοι είναι τα φαινόμενα της αμαύρωσης χείλους, της αμαύρωσης λόγω βαρύτητας, της ανάκλασης, καθώς και οι κηλίδες. Οι μεταβλητοί λόγω εκλείψεων αστέρες είναι λοιπόν ένα πολύ καλό αντικείμενο μελέτης των φαινομένων αυτών.
Κατηγορίες
Οι εκλειπτικοί μεταβλητοί ανάλογα με τη μορφή της καμπύλης φωτός τους χωρίζονται στις εξής τρεις κατηγορίες:
Ρόυαλ Χόλογουεϊ
Το Royal Holloway (στα ελληνικά: Ρόυιαλ Χόλογουεϊ, Πανεπιστήμιο του Λονδίνου) ιδρύθηκε το 1885. Είναι τμήμα του Πανεπιστημίου του Λονδίνου και ένα από τα έξι μεγαλύτερα κολέγια με 7.700 σπουδαστές από 120 χώρες.
Η πανεπιστημιούπολη του κολλεγίου βρίσκεται στο Έγκαμ (Egham), του Σάρεϊ, ακριβώς έξω από το όριο του ευρύτερου Λονδίνου. Αρχικά ήταν γνωστό ως Royal Holloway College, ένα κολλέγιο θηλέων, και ιδρύθηκε από το βικτοριανό επιχειρηματία Τόμας Χόλογουεϊ (Thomas Holloway) το 1879. Το 1900 το Ρόυιαλ Χόλογουεϊ έγινε τμήμα του πανεπιστημίου του Λονδίνου, και οι άνδρες αναγνωρίστηκαν αρχικά το 1945 (λαμβάνοντες μεταπτυχιακή εκπαίδευση) και το 1965 (λαμβάνοντας προπτυχιακή εκπαίδευση, προπτυχιακοί φοιτητές). Το 1985, το Κολλέγιο Ρόυιαλ Χόλογουεϊ συγχωνεύτηκε με το κολλέγιο του Μπέντφορντ (στο παρελθόν ένα κολλέγιο θηλέων του Λονδίνου, το οποίο ιδρύθηκε το 1849). Το συγχωνευμένο κολέγιο ονομάστηκε Royal Holloway and Bedford New College (RHBNC). Αυτό παρέμεινε το επίσημο καταχωρημένο όνομα του κολλεγίου έως το 1992, οπότε και το Συμβούλιο του κολλεγίου άλλαξε το όνομα για ευκολία στην καθημερινή χρήση σε Royal Holloway, University of London.
Royal
Αρτύφιος
Ο Αρτύφιος (άκμασε το 480-479 π.Χ.) από τη Δυναστεία των Αχαιμενιδών ήταν στρατηγός κατά τη Β΄ περσική εκστρατεία στην Ελλάδα (480-479 π.Χ.).
Βιογραφία
Πατέρας του ήταν ο Αρτάβανος σύμβουλος τού αδελφού του Δαρείου Α΄ της Περσίας. Ο Αρτύφιος ήταν εξάδελφος τού Ξέρξη Α΄, γιού τού Δαρείου Α΄.
Αδελφός του ήταν ο Τριτανταίχμης, επίσης στρατηγός στον στρατό τού Ξέρξη Α΄. Σύμφωνα με τον Ηρόδοτο ο Αρτύφιος ήταν διοικητής των σωμάτων των Γανδαριανών και των Δαδικαιών (Δαραδών) τού περσικού στρατού:
Πηγές
Κατηγορία:Δυναστεία των Αχαιμενιδών
Δομημένο φως
thumb|Ένα σχέδιο δομημένου φωτός που βοηθά την εξέταση επιφανειών, σε δοκιμές στο [[Εργαστήριο Αεροπροώθησης (JPL) των ΗΠΑ. ]]
Το δομημένο φως είναι μια διαδικασία προβολής ενός προσχεδιασμένου σχεδίου εικονοστοιχείων (συχνά σε σε πλεκτές ή οριζόντιες γραμμές) σε μια επιφάνεια ή σκηνή. Ο τρόπος που πέφτει το φως όταν χτυπά πάνω στην επιφάνεια επιτρέπει σε συστήματα μηχανικής όρασης να υπολογίσουν το βάθος και άλλες πληροφορίες σχετικά με την επιφάνεια και τα αντικείμενα που βρίσκονται στη σκηνή. Το δομημένο φως χρησιμοποιείται πολύ στους τρισδιάστατους σαρωτές δομημένου φωτός.
thumb|Το συγκολλητικό ρομπότ Seamtracker (Σιμτράκερ) της εταιρείας κατασκευής συστημάτων μηχανικής όρασης [[Automatix (Ωτομάτιξ) στο εργοστάσιο της ιδίας στην πόλη Μπιλερίκα της Μασαχουσέτης στις ΗΠΑ: η κάμερα σε συνδυασμό με την πηγή δομημένου φωτός επιτρέπουν στο ρομπότ να ακολουθεί αυτόματα το "μονοπάτι" της συγκόλλησης]]
Το Αόρατο (ή μη-ανιχνεύσιμο) δομημένο φως είναι μια τεχνική που χρησιμοποιεί δομημένο φως χωρίς να ενοχλεί άλλες διεργασίες μηχανικής όρασης που αλλιώς θα μπερδεύονταν από το προβαλλόμενο σχέδιο. Για παράδειγμα, μια μέθοδος αόρατου δομημένου φωτός είναι η χρήση υπεριώδους φωτός ή φωτός σε εξαιρετικά υψηλούς ρυθμούς μετάδοσης που αλλάζει συνεχώς μεταξύ δυο αντίστροφων σχεδίων.
Εξωτερικοί σύνδεσμοι
Κατηγορία:Τεχνητή νοημοσύνη
Κρατύλος
Ο Κρατύλος ήταν αρχαίος Αθηναίος φιλόσοφος του ύστερου 5ου π.Χ. αιώνα, ο οποίος είναι περισσότερο γνωστός για το πορτραίτο του στον ομώνυμο πλατωνικό διάλογο. Λίγα πράγματα είναι γνωστά για τον Κρατύλο ή τον μέντορά του, Ηράκλειτο.
Σύμφωνα με τον πλατωνικό διάλογο στο 402a κατά τη σελιδαρίθμηση του Ερρίκου Στέφανου, ο Ηράκλειτος διακήρυξε ότι δεν είναι δυνατό να μπει κάποιος δυο φορές στο ίδιο ρυάκι («δὶς ἐς τὸν αὐτὸν ποταμὸν οὐκ ἂν ἐμβαίης»). Κατά τον Αριστοτέλη (Μετά τα φυσικά, 4.5 1010a10-15), ο μαθητής του Ηράκλειτου, Κρατύλος, προχώρησε ένα βήμα παραπέρα ισχυριζόμενος ότι δεν μπορεί να γίνει ούτε μία φορά. Τέτοιος ήταν ο εξαντλητικός σκεπτικισμός του.
Εάν ο κόσμος ήταν σε συνεχή ροή όπου τα ρυάκια μπορούν να αλλάζουν συνεχώς, τότε εξίσου μπορούσαν και οι λέξεις. Έτσι, ο Κρατύλος βρήκε αδύνατη την επικοινωνία. Ως αποτέλεσμα αυτού που συνειδητοποίησε, ο Κρατύλος αποκήρυξε τη δύναμη του λόγου και περιόρισε την επικοινωνία του στο κούνημα του δαχτύλου του.
Η ελάχιστα γνωστή φιλοσοφία του Κρατυλισμού βασίζεται σε επανασυνθέμενες διδασκαλίες, που οφείλουν τα περισσότερα στην συμπερίληψη του Κρατύλου και του Ηράκλειτου στους πλατωνικούς διαλόγους.
Εξωτερικοί σύνδεσμοι
Κατηγορία:Αρχαίοι Έλληνες φιλόσοφοι Κατηγορία:Σκεπτικοί φιλόσοφοι Κατηγορία:Σοφιστές
NBA 1966-67
Αυτός ήταν ο δεύτερος τίτλος στην ιστορία των Σίξερς, μετά την κατάκτηση του πρωταθλήματος το 1955 ως Σίρακιουζ Νάσιοναλς. Παράλληλα, έβαλαν τέλος στο σερί των Μπόστον Σέλτικς, οι οποίοι είχαν 8 συνεχόμενες κατακτήσεις το διάστημα 1959-1966.
Κορυφαίοι στατιστικών
Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.
Σιρικτί σουκαμουνά
Ο Σιρικτί σουκαμουνά υπήρξε τρίτος και τελευταίος βασιλιάς από την έκτη δυναστεία της Βαβυλώνας (985 - 984 π.χ.) βασίλευσε συνολικά 20 χρόνια πιθανότατα μικρότερος αδελφός και διάδοχος του βασιλιά της Βαβυλώνας Νινουρτά κουντουρί ουσούρ Α', μικρότερος γιος του Εουλμάς σακίν σουμί ιδρυτή της έκτης δυναστείας της Βαβυλώνας, το όνομα του σχετίζεται με τον Σουκαμουνά θεό του πολέμου των Κασσιτών και ήταν σύγχρονος του Ασσύριου βασιλιά Ασούρ Ραμπί Β΄.
Πηγές
Κατηγορία:Βασιλείς της Βαβυλώνας
Κόμαρα Έβρου
Τα Κόμαρα βρίσκονται στην βόρεια όχθη του ποταμού Άρδα και είναι ένα από τα μεγαλύτερα χωριά του πρώην Δήμου Τριγώνου. Ο πληθυσμός των Κομάρων είναι σήμερα 475 κάτοικοι.
Τα Κόμαρα σήμερα
thumb|250px|left|Μεταφορά εικόνων 1958.
Η δομή των Κομάρων είναι σχετικά καινούρια, σε σύγκριση με γειτονικά χωριά, όπως το Θεραπειό ή ο Πεντάλοφος. Αυτό οφείλεται στην μεγάλη πλημμύρα του Άρδα το 1931, όπου οι κάτοικοι αναγκάστηκαν να εγκαταλείψουν το Κάτω Χωριό.
Χαρακτηριστικό για τα Κόμαρα είναι η τετραγωνική τους δομή, όπως και το ότι είναι το πρώτο χωριό του Δήμου Τριγώνου, περνώντας από την γέφυρα του Άρδα, σταυροδρόμι για κάθε επισκέπτη του Δήμου. Από εκεί μπορεί να αποφασίσει αν θα κάνει τον γύρο του Τριγώνου διαμέσου Πενταλόφου-Πετρωτών ή διαμέσου Ελιάς-Πλάτης.
Το χωριό είναι γνωστό από το ανάγλυφο που βρέθηκε εδώ το 1937, ο "Θράκας Ιππέας", με την επιγραφή: "(ΚΥΡΙΩ ΑΠΟΛΛΩΝΙ ΑΥΛΟΥΖΕΝΙΣ) [ΑΥΛΟΥΖΕΝΕΩΣ] ΕΥΞΑΜΟΝΟΣ"
Από εδώ  κατάγεται ο Γεώργιος Σταθάτος, απόστρατος αξιωματικός, στο βαθμό του αντισυνταγματάρχη. Ήταν ήρωας του Αλβανικού Έπους και της Εθνικής Αντίστασης στην Κατοχή. Στις 23 Δεκεμβρίου 1943, τον σκότωσαν Έλληνες διαφωνούντες μετά από βασανιστήρια.
Η Γέφυρα του ποταμού Άρδα στα Κόμαρα
Η πρώτη προσπάθεια να γίνει μια γέφυρα στον ποταμό ήταν στο χωριό Ρίζια, εκεί όμως το έδαφος φάνηκε ακατάλληλο και αφού έγιναν μερικές προσπάθειες και το τσιμέντο το έπαιρνε το ρεύμα του νερού μέχρι την Τουρκία, σταμάτησαν. Πριν κατασκευαστεί η γέφυρα, η επικοινωνία με την απέναντι όχθη γινόταν μόνο με βάρκες: η διαδρομή με επιστροφή κόστιζε 1 δραχμή. Αυτός ήταν και ένας άλλος λόγος που τα περισσότερα παιδιά του χωριού δεν συνέχιζαν το σχολείο, αφού στα Κόμαρα υπήρχε μόνο Δημοτικό και το Γυμνάσιο ήταν στην άλλη όχθη. Το χειμώνα, κατά πληροφορίες χωριανών, όταν πάγωνε ο Άρδας, περνούσαν απέναντι με τα πόδια και άλλες φορές ακόμα και με τρακτέρ.
Παραδόσεις και έθιμα
Σημαντικά γεγονότα του χωριού είναι τα δύο πανηγύρια, του Αγίου Δημητρίου στις 26 Οκτωβρίου και της Αγίας Κυριακής στις 7 Ιουλίου, το έθιμο του Μπέη, η γιορτή του σπαραγγιού, που γίνεται το καλοκαίρι, και ο αγώνας Ανύπαντρων-Παντρεμένων, που τα τελευταία χρόνια έχει γίνει έθιμο πια και ημερομηνία συνάντησης των κατοίκων που ζουν μακριά από το χωριό.
Αγία Κυριακή
Από τα παλιά χρόνια, το Τοπικό Συμβούλιο Κομάρων, η εκκλησία και όλοι οι σύλλογοι του χωριού κατά τις 6 και 7 Ιουλίου, γιορτή της Μεγαλομάρτυρος Αγίας Κυριακής, διοργανώνουν διήμερες πολιτιστικές οργανώσεις στη μνήμη της.
Στις εκδηλώσεις αυτές, οι κάτοικοι κάνουν τις προετοιμασίες για τους συγγενείς και φίλους που θα επισκεφθούν τα σπίτια τους με διάφορα φαγητά. Κάποιοι σφάζουν αρνιά, κάποιοι γουρούνια και κάποιοι τους πετεινούς που μεγαλώνουν όλη τη χρονιά. Αυτές τις δύο ημέρες πολλοί πλανόδιοι στην πλατεία του χωριού πουλούν την πραμάτεια τους.
Στις 6 Ιουλίου το απόγευμα, στο παρεκκλήσι της Αγίας Κυριακής με τη συμμετοχή πολλών ιερέων από την περιοχή ψάλλεται ο Εσπερινός και γίνεται αρτοκλασία. Μόλις τελειώσει ο Εσπερινός, η τοπική αυτοδιοίκηση με τους επίσημους καλεσμένους κατηφορίζουν στην πλατεία του χωρίου όπου γίνεται δεξίωση με παραδοσιακά εδέσματα και χορό.
Στις 7 Ιουλίου, το πρωί γίνεται η Θεία Λειτουργία πάλι με τη συμμετοχή των ιερέων της περιοχής. Το απόγευμα οργανώνεται κάποιος φιλικός ποδοσφαιρικός αγώνας, ενώ το βράδυ στην αυλή του δημοτικού σχολείου εμφανίζονται τοπικά χορευτικά συγκροτήματα: εδώ και χρόνια, με το άνοιγμα των συνόρων και με τις αδελφοποιήσεις πολλών χωριών, συμμετέχουν πολλοί δήμοι της Βουλγαρίας.
Χριστούγεννα
Δυο τρεις μέρες πριν τα Χριστούγεννα, όλοι οι κάτοικοι του χωριού σφάζουν τα γουρούνια τους. Φτιάχνουν λουκάνικα γεμίζοντας τα έντερα με κιμά χοιρινό, μοσχαρίσιο και μυρωδικά. Όσοι από τους κατοίκους έχουν ζώα στα σπίτια τους με ένα είδους κλωνάρι το οποίο ονομάζουν «σούρβα», μπαίνουν μέσα στους στάβλους και με τη σούρβα χτυπάνε τα ζώα για να είναι γερά.
Οι γυναίκες του χωριού όλη την εβδομάδα ετοιμάζουν γλυκά: κουραμπιέδες, μελομακάρονα, κανταΐφι, παρτσαλόπιτα, μπακλαβά, σαραγλί και διάφορες πίτες (λειψή πίτα, τυρόπιτα).
Στις 24 Δεκεμβρίου, μία ομάδα νέων του χωριού, «τα παλικάρια» όπως τους αποκαλούν οι κάτοικοι, ξεκινούν το γύρισμα του χωριού για να μαζέψουν χρήματα, διάφορα κρέατα της εποχής: λουκάνικα, μπριζόλες, χοιρινό λίπος, πίτες, ψωμιά. Από αυτά που μαζεύουν προσφέρουν ένα μέρος στην εκκλησία και τα υπόλοιπα τα μοιράζονται. Σχηματίζουν μεγάλη παρέα και διασκεδάζουν τρώγοντας και πίνοντας.
Αναβίωση του εθίμου του Μπέη
Στα παλιά τα χρόνια, επί τουρκοκρατίας, όπως σε πολλές περιοχές της Ελλάδας, έτσι και στην περιοχή του Τριγώνου υπήρχαν πάρα πολλοί Τούρκοι. Κάποιοι από αυτούς είχαν μεγάλες περιουσίες και οι κάτοικοι τους ονόμαζαν «Μπέηδες». Επειδή οι συνθήκες εκείνης της εποχής ήταν πάρα πολύ δύσκολες για να επιβιώσει κανείς, πήγαινε και δούλευε στις δουλειές του Μπέη για ένα κομμάτι ψωμί.
Πολλοί από τους κατοίκους του χωριού αντιδρούσαν σ’ όλη αυτή την εκμετάλλευση, οπότε και ξεσηκώθηκαν να διαμαρτυρηθούν να σταματήσει αυτό το καθεστώς που επικρατούσε, πράγμα που το κατάφεραν.
Από τότε, την ημέρα της Αποκριάς βγαίνουν στους δρόμους και γιορτάζουν την απελευθέρωση από την εκμετάλλευση των Τούρκων.
Ο Μπέης εκείνη την εποχή ζούσε σαν Αγάς. Είχε πάντα στο σπίτι του την καλύτερη κοπέλα του χωριού, το γιατρό του, τη νοσοκόμα, τους σωματοφύλακές του και κάποιον έμπιστο του δικαστικό για να τιμωρεί τους παραβάτες.
Την Καθαρή Δευτέρα, λοιπόν, ο Μπέης στολίζει το τρακτέρ και περνά από σπίτι σε σπίτι και μαζεύει τα χρέη από τους κατοίκους. Βγαίνει ο νοικοκύρης του σπιτιού με ένα ταψί σιτάρι ή καλαμπόκι ή κάποιο χρηματικό ποσό. Έτσι πληρώνει το χρέος της χρονιάς στο Μπέη και αυτός με τη σειρά του εύχεται για «καλή σοδειά» και «καλά μπερεκέτια».
Πίσω από το τρακτέρ ακολουθούν πολλοί κάτοικοι του χωριού για να κλέψουν τη φιλενάδα του, "Καντίνα", και όταν τον συλλάβουν οι σωματοφύλακές του με το δικαστικό πληρώνει το πρόστιμο. Πάνω στην πλατφόρμα μαζί με το Μπέη όλη την ημέρα κάθονται κάποιοι φίλοι του και του κάνουν παρέα πίνοντας, τρώγοντας και χορεύοντας με τη συνοδεία της γκάιντας.
Αφού τελειώσει το γύρισμα του χωριού, μαζεύονται όλοι οι κάτοικοι στην πλατεία για να δουν το Μπέη με την παρέα του πώς θα οργώσουν και πώς θα σπείρουν το χωράφι και εκεί αρχίζουν τα πειράγματα. Ξεκινάει ο Μπέης να μετράει με τα βήματα το χωράφι για να δει πόσα στρέμματα είναι. Οι σωματοφύλακές του παίρνουν το αλέτρι και οργώνουν το χωράφι. Πολλοί από τους κατοίκους τρέχουν να βάλουν τρικλοποδιά στο Μπέη και στους σωματοφύλακές του. Πολλές φορές ρίχνουν τρικλοποδιά στο Μπέη που σπέρνει. Άλλες παρέες κλέβουν την Καντίνα και την κρύβουν. Μόλις συλλάβουν τον κλέφτη, τον φέρνουν στην πλατεία, τον σηκώνουν στον αέρα και ο δικαστικός του βάζει να πληρώσει το πρόστιμο.
Όταν τελειώσει το όργωμα και η σπορά του χωραφιού, οι γυναίκες μοιράζουν την πίτα στους άντρες για να βγάλουν τον καινούριο Μπέη. Μόλις βρεθεί το φλουρί ο Μπέης με τον τυχερό Μπέη της επομένης χρονιάς τριγυρίζουν σ΄ όλο το χωριό και ακολουθεί όλος ο κόσμος.
Εξωτερικοί σύνδεσμοι
Κατηγορία:Δήμος Τριγώνου Κατηγορία:Χωριά του νομού Έβρου Κατηγορία:Δήμος Ορεστιάδας
HMS Cambrian (R85)
Το HMS Cambrian ήταν αντιτορπιλικό κλάσης C του Βασιλικού Ναυτικού, το έβδομο πλοίο του ναυτικού με αυτό το όνομα. Παραγγέλθηκε στις 16 Φεβρουαρίου 1942, αρχικά ως HMS Spitfire, όμως πριν από την καθέλκυση του μετονομάστηκε σε Cambrian. Έλαβε μέρος σε αποστολές συνοδείας νηοπομπών κατά τον Β΄ Παγκόσμιο Πόλεμο ενώ μεταπολεμικά παρέμεινε κατά κύριο λόγο στην εφεδρεία, με εξαίρεση τις επιχειρήσεις στην Ταγκανίκα.
Β΄ Παγκόσμιος Πόλεμος
Το Cambrian εντάχθηκε στον 6ο Στολίσκο Αντιτορπιλικών του Home Fleet και ανέλαβε αποστολές συνοδείας νηοπομπών στον Ατλαντικό και την Αρκτική. Το 1945 επελέγη μαζί με άλλα σκάφη για να σταλεί στην Άπω Ανατολή, όμως έφτασε στο θέατρο επιχειρήσεων μετά από την συνθηκολόγηση της Ιαπωνίας.
Μεταπολεμική περίοδος
Μετά το τέλος της σύρραξης το Cambrian στάλθηκε στην εφεδρεία. Μαζί με άλλα σκάφη της υποκλάσης Ca επελέγη το 1963 για εκσυγχρονισμό. Στα πλαίσια της αναβάθμισης η γέφυρα μετασκευάστηκε ώστε να είναι πλέον περίκλειστη, προστέθηκε νέο σύστημα ελέγχου πυρός, καθώς και ανθυποβρυχιακά ολμοβόλα.
Τον Ιανουάριο του 1964 το αντιτορπιλικό βρίσκονταν στα νερά της ανατολικής Αφρικής, ενώ λάμβαναν χώρα επιχειρήσεις καταστολής της εξέγερσης ενός συντάγματος του στρατού της Ταγκανίκας που είχε Βρετανούς αξιωματικούς. Το Cambrian ήταν ένα από τα πλοία της συνοδείας του αεροπλανοφόρου HMS Centaur που αποβίβασε πεζοναύτες. Το Cambrian παρείχε υποστηρικτικά πυρά κατά την διάρκεια της επιχείρησης.
Η πορεία του πλοίου ολοκληρώθηκε το 1971, οπότε και διαλύθηκε για σκραπ.
Εξωτερικοί σύνδεσμοι
Κατηγορία:Αντιτορπιλικά κλάσης C (1943) του Βασιλικού Ναυτικού
Προεδρικό Μέγαρο (Αθήνα)
Το Προεδρικό Μέγαρο, παλαιότερα γνωστό ως Νέα Ανάκτορα, σήμερα στεγάζει την Προεδρία της Ελληνικής Δημοκρατίας και αποτελεί την επίσημη κατοικία του Προέδρου της Ελληνικής Δημοκρατίας. Πριν από την κατάργηση της Βασιλευομένης Δημοκρατίας, με το δημοψήφισμα του 1974, το κτήριο αποτελούσε τα επίσημα ανάκτορα των βασιλέων των Ελλήνων.
Ιστορία
Το 1868, με αφορμή τη γέννηση του διαδόχου Κωνσταντίνου, γιου του βασιλιά Γεωργίου Α΄, αποφασίστηκε να κατασκευαστεί ένα ξεχωριστό ανάκτορο διαδόχου. Είκοσι χρόνια αργότερα το κράτος ανέθεσε την κατασκευή του στον Ερνέστο Τσίλλερ, μετά τους γάμους του Κωνσταντίνου με την πριγκίπισσα Σοφία της Πρωσίας. Οι εργασίες ξεκίνησαν το 1891 και ολοκληρώθηκαν έξι χρόνια αργότερα, το 1897.
Την παραμονή των Χριστουγέννων του 1909, πυρκαγιά κατέστρεψε μεγάλο μέρος των παλαιών ανακτόρων όπου διέμενε ο Γεώργιος Α΄, δηλαδή της σημερινής Βουλής και έτσι το κτίριο χρησιμοποιήθηκε περιστασιακά ως τόπος κατοικίας από τη βασιλική οικογένεια. Επίσημη βασιλική κατοικία έγινε μόλις το 1913 μετά τη δολοφονία του Γεωργίου Α΄ και την άνοδο του Κωνσταντίνου στο θρόνο.
Το 1924, το ανάκτορο έπαψε να φιλοξενεί προσωρινά τη βασιλική οικογένεια μετά την διακήρυξη της δημοκρατίας. Χρησιμοποιήθηκε ως Προεδρικό Μέγαρο έως το 1935, οπότε έγινε η παλινόρθωση της μοναρχίας. Από το 1974 και τη μεταπολίτευση, το κτίριο χρησιμοποιείται ως έδρα της Προεδρίας της Δημοκρατίας και κατοικία του εκάστοτε Προέδρου.
Αρχιτεκτονική
Το Προεδρικό Μέγαρο είναι ένα νεοκλασικό τριώροφο κτήριο, με λιτή και αυστηρή πρόσοψη. Ο Τσίλλερ χρησιμοποίησε εν μέρει ένα σχέδιο του Θεόφιλου Χάνσεν (ενός θερινού ανακτόρου που δεν κατασκευάστηκε) για την υλοποίηση του, αλλά έλαβε και υπόψη τις επιθυμίες της πριγκίπισσας Σοφίας. Υποστηρίζεται πως δική της επιθυμία ήταν να δοθούν χαρακτηριστικά πολυτελούς μεγάρου, παρά τυπικού βασιλικού ανακτόρου.
Η είσοδος του κτιρίου φέρει πρόστυλο με κίονες ιωνικού ρυθμού και ένα μικρό κλιμακοστάσιο. Το Μέγαρο φέρει διπλή σειρά από εννέα παράθυρα, το καθένα από τα οποία στέφεται από μικρό αέτωμα. Ο Τσίλλερ επέλεξε να πλατύνει τη ζωφόρο περισσότερο του συνηθισμένου. Χαρακτηριστικά της, οι γύψινες διακοσμητικές μετόπες εναλλασσόμενες με δίδυμα ανοίγματα. Με αυτό το τρόπο εξασφάλισε περισσότερο φυσικό φωτισμό στον τρίτο όροφο αλλά και χώρο για τα μονογράμματα του βασιλικού ζεύγους, «Κ» για τον Κωνσταντίνο και «Σ» για τη Σοφία. Αγάλματα υπήρχαν στους γωνιακούς πεσσούς του στηθαίου, η τύχη τους όμως αγνοείται - λέγεται ότι αφαιρέθηκαν τη δεκαετία του '40 ή του '50.
Το 1909 προστέθηκε στο κτήριο αίθουσα χορού (σημερινή αίθουσα διαπιστευτηρίων), μιας και στην αρχή δεν προοριζόταν ως επίσημη βασιλική κατοικία. Χώρος υποδοχής μέχρι τότε ήταν το σαλόνι του 2ου ορόφου.
Η δεύτερη προσθήκη έγινε το 1962, με την ευκαιρία του γάμου της πριγκίπισσας Σοφίας (κόρης του βασιλιά Παύλου και της βασίλισσας Φρειδερίκης) και του πρίγκιπα Χουάν Κάρλος της Ισπανίας. Τότε κατασκευάστηκε μεγαλύτερη αίθουσα δεξιώσεων. Τα σχέδια της επέκτασης ήταν του πολιτικού μηχανικού Αλέξανδρου Μπαλτατζή, της αρχιτέκτονος Μαρίας Δημητριάδου-Λουκάκου και του σκηνογράφου Κλεόβουλου Κλώνη.
Κήποι
Ο κήπος του Προεδρικού Μεγάρου καταλαμβάνει έκταση περίπου 25.000 τετραγωνικών μέτρων και αποτελεί έναν παράδεισο οξυγόνου στο κέντρο της Αθήνας. Κατά τα μέσα του 19ου αιώνα, αυτή η περιοχή, λόγω του γόνιμου της εδάφους, ήταν ο λαχανόκηπος των Ανακτόρων.
Μετά την κατασκευή του μεγάρου το 1897 και την χάραξη της οδού Ηρώδου Αττικού, η περιοχή που περιέκλειε τα Βασιλικά Ανάκτορα μετατράπηκε σε έναν μεγάλο διακοσμητικό κήπο. Αυτό το σχέδιο φαίνεται πως έγινε από το τεχνικό γραφείο του Τσίλλερ. Η επιλογή των κατάλληλων φυτών έγινε κατά πάσα πιθανότητα από κάποιον Έλληνα ειδικό, μιας και τα περισσότερα δέντρα είναι εγχώριας προέλευσης. Από την έναρξη λειτουργίας, ο κήπος είχε χωριστεί σε δύο μεγάλα τμήματα εξαιτίας της κλίσης του εδάφους, με το κτίριο να βρίσκεται στο ανώτερο μέρος.
Ο σχεδιασμός του κήπου, στο μπροστινό μέρος του κτιρίου ήταν παρόμοιος με άλλα νεοκλασικά κτίρια της χρονικής περιόδου (Ακαδημία, Πανεπιστήμιο και Βιβλιοθήκη Αθηνών). Ο κήπος ακολουθεί ένα σχετικά άκαμπτο σχέδιο γαλλικού τύπου, με συμμετρικά κομμάτια χλοοτάπητα και εποχικών φυτών. Η δομή της σύνθεσης, καθώς πλησιάζουμε στην οδό Ηρώδου Αττικού, εξαλείφεται με φλαμουριές, κυπαρίσσια, φοίνικες και αιωνόβια πλατάνια.
Εξωτερικοί σύνδεσμοι
Κατηγορία:Επίσημες κατοικίες στην Ελλάδα Κατηγορία:Νεοκλασικά κτίρια της Αθήνας Κατηγορία:Βασιλικές κατοικίες στην Αθήνα Κατηγορία:Παλάτια
Ξηροχώρι Θεσσαλονίκης
Το Ξηροχώρι είναι χωριό του νομού Θεσσαλονίκης το οποίο υπάγεται στον δήμο Χαλκηδόνος. Βρίσκεται σε απόσταση τριάντα περίπου χιλιομέτρων από την πόλη της Θεσσαλονίκης και σε υψόμετρο περίπου 200 μέτρων. Στην απογραφή πληθυσμού του 2001 στο Ξηροχώρι έμεναν 656 κάτοικοι, ενώ στην απογραφή του 2011 έμεναν 567.
Ιστορία
Ο παλιός συνοικισμός του χωριού βρισκόταν στην περιοχή της εκκλησίας του Αγίου Δημητρίου και ονομαζόταν Γιόρδινον.
Ανατρέχοντας στην ιστορία των σημερινών κατοίκων του χωριού, παρατηρούμε πως στις αρχές του 1925, πήγαν και εγκαταστάθηκαν εκεί προσφυγικές οικογένειες προερχόμενες από το Αλεπλί της Αδριανούπολης. Στα μέσα του 1925 ήρθαν από τη Θεσσαλία Σαρακατσάνοι οι οποίοι αγόρασαν μεγάλες αγροτικές εκτάσεις ως βοσκοτόπια για τα πρόβατά τους. Λίγους μήνες αργότερα και άλλες σαρακατσάνικες οικογένειες από τη Μακεδονία εγκαταστάθηκαν σε αυτό αγοράζοντας και τα υπόλοιπα κτήματα. Τον Αύγουστο του 1926 εγκαταστάθηκαν στο Γιόρδινο πρόσφυγες από το Μιστί της Καππαδοκίας, που αποτέλεσαν και τον βασικό κορμό του νέου συνοικισμού. Λόγω της θέας του, θεωρήθηκε καλό από τους Μιστιώτες να το μετονομάσουν σε Καλλιθέα, αλλά, επειδή η ξηρασία ταλαιπωρούσε τους κατοίκους, αποφάσισαν να το ονομάσουν Ξηροχώρι. Σχεδόν ταυτόχρονα με τους Μιστιώτες, εγκαταστάθηκαν σε αυτό και τέσσερις με πέντε οικογένειες Καυκασίων.
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Χαλκηδόνος
Καραβάς Λακωνίας
Με το όνομα Καραβάς συναντώνται δύο χωριά του νομού Λακωνίας:
Ντ. Γ. Γκρίφιθ
Ο Ντέιβιντ Γουόρκ Γκρίφιθ (αγγλικά: David Wark Griffith, 22 Ιανουαρίου 1875 - 23 Ιουλίου 1948) ήταν Αμερικανός σκηνοθέτης κινηματογράφου, ο οποίος θεωρείται πρωτοπόρος του κινηματογράφου, καθώς και ο σπουδαιότερος σκηνοθέτης της εποχής του. Μία από τις πιο διαδεδομένες του τεχνικές θεωρείται το γκρο πλαν. Ο Γκρίφιθ υπήρξε ένα από τα ιδρυτικά μέλη της Αμερικανικής Ακαδημίας Κινηματογραφικών Τεχνών και Επιστημών.
Η ταινία του The Birth of a Nation, του 1915, θεωρείται μία εκ των σπουδαιότερων ταινιών όλων των εποχών και μία από τις πρώτες αμερικανικές μεγάλου μήκους, που προκάλεσε όμως πολλή συζήτηση καθότι απεικονίζει ελαφρώς αρνητικά τους Αφροαμερικανούς και κατά κάποιον τρόπο δοξάζει την Ku Klux Klan. Το 1916 κυκλοφορεί την ταινία Intolerance ως απάντηση επάνω στην κριτική που δέχτηκε για την προηγούμενη ταινία.
Μερικές από τις πιο σημαντικές και επιτυχημένες του ταινίες είναι το Broken Blossoms (1919), το Way Down East (1920), το Orphans of the Storm (1921). Συχνά, όμως, λόγω των ακριβών παραγωγών του, συνάντησε εισπρακτικές αποτυχίες. Κατόπιν, λοιπόν, των αρκετών αποτυχιών του, το 1931, έκανε την τελευταία του ταινία, το The Struggle. Μαζί με τους Τσάρλι Τσάπλιν, Μαίρη Πίκφορντ και Ντάγκλας Φέρμπανκς, ίδρυσαν την United Artists. Το 1946, αν και σχεδόν ξεχασμένος από τους φίλους του κινηματογράφου, η Αμερικανική Ακαδημία τον τίμησε με Ειδικό Βραβείο Όσκαρ.
Εξωτερικοί σύνδεσμοι
Κατηγορία:Αμερικανοί παραγωγοί ταινιών Κατηγορία:Αμερικανοί σκηνοθέτες Κατηγορία:Πρωτοπόροι του κινηματογράφου Κατηγορία:Ιστορία και πολιτισμός του Χόλυγουντ Κατηγορία:Αμερικανοί σκηνοθέτες βωβών ταινιών Κατηγορία:Μεθοδιστές
Νινουρτά κουντουρί ουσούρ Α΄
Πηγές
Κατηγορία:Βασιλείς της Βαβυλώνας
Ελληνορθόδοξος Ναός του Αγίου Νικολάου (Μοντεβιδέο)
Ο Ελληνορθόδοξος Ναός του Αγίου Νικολάου στο Μοντεβιδέο (στα ισπανικά: Iglesia Ortodoxa Griega San Nicolás) είναι χτισμένος στον περίβολο της ελληνικής κοινότητας της Ουρουγουάης, στη γειτονιά Πράντο, στο Μοντεβιδέο.
Ανήκει στην Ελληνορθόδοξη Αρχιεπισκοπή του Μπουένος Άιρες και της Νότιας Αμερικής και αποτελεί το κοινωνικό και θρησκευτικό κέντρο της ελληνικής κοινότητας της Ουρουγουάης.
Παραπομπές
Κατηγορία:Μοντεβιδέο Κατηγορία:Χριστιανικοί ναοί στη Νότια Αμερική Κατηγορία:Εκκλησίες αφιερωμένες στον Άγιο Νικόλαο
Βυθός Κοζάνης
Ο Βυθός είναι ένας οικισμός στην Ελλάδα, στη Περιφέρεια Δυτικής Μακεδονίας με πληθυσμό 122 κατοίκους.
Ρόμπερτ Λάμπερτ Μπέινς
Ο Ρόμπερτ Λάμπερτ Μπέινς (4 Σεπτεμβρίου 1796 - 7 Σεπτεμβρίου 1869) ήταν Ναύαρχος του Βρετανικού Βασιλικού Ναυτικού, ο οποίος ως Διοικητής του Σταθμού Ειρηνικού εμπόδισε τον Πόλεμο των Χοίρων του 1859, ώστε κλιμακωθεί μια μεγάλη σύγκρουση μεταξύ των Ηνωμένων Πολιτειών και του Ηνωμένου Βασιλείου.
Βυθός Κοζάνης
Οθωμανική Αυτοκρατορία
Στα τέλη του 19ου αιώνα, ο Βυθός ήταν ένα χωριό στην Νεάπολη. Ο Αλεξάντερ Σινβ στο έργο του ("Οι Έλληνες της Οθωμανικής Αυτοκρατορίας. Στατιστική και Εθνογραφική Μελέτη") το 1878 έγραψε ότι στον Βυθό, 600 Έλληνες ζουν. Σύμφωνα με τα στατιστικά στοιχεία του Βασίλ Καντσώφ (Μακεδονία, Εθνογραφία και Στατιστική) το 1900, ο Βυθός είχε 561 Έλληνες χριστιανούς. Σύμφωνα με τις ελληνικές στατιστικές του 1904 στον Βυθό ζουν 500 Έλληνες Χριστιανοί. Ο Βυθός ήταν η βάση των ελληνικών και των τρίτων συγκροτημάτων κατά τη διάρκεια του Μακεδονικού Αγώνα από το 1904 ως το 1908.
Datalog
Η Datalog είναι μια γλώσσα ερωτήσεων και κανόνων για λογικές βάσεις δεδομένων (deductive databases), η οποία συντακτικά είναι υποσύνολο της Prolog. Υπάρχει από τα πρώτα χρόνια του λογικού προγραμματισμού αλλά έγινε γνωστή σαν ξεχωριστό πεδίο το 1977 όταν ο Hervé Gallaire και ο Jack Minker οργάνωσαν ένα workshop σχετικά με τη λογική και τις βάσεις δεδομένων. Ο David Maier συνέλαβε την ονομασία Datalog.
Ρόμπερτ Λάμπερτ Μπέινς
Εντάχθηκε στο Βασιλικό Ναυτικό το 1810 και υπηρέτησε στους Ναπολεόντειους Πολέμους και στον Πόλεμο του 1812. Συμμετείχε στη Ναυμαχία του Ναυαρίνου το 1827 κατά τη διάρκεια της Ελληνικής Ανεξαρτησίας. Προήχθη σε αρχηγό το 1828 και διοικούσε τα πλοία HMS Ανδρομάχη και HMS Βελλεροφόντης και υπηρέτησε ως ένας από τους ανώτερους αξιωματικούς στη Βαλτική Θάλασσα κατά τη διάρκεια του Κριμαϊκού Πολέμου. Το 1857, έγινε Διοικητής του Σταθμού Ειρηνικού.
Datalog
Χαρακτηριστικά, περιορισμοί και επεκτάσεις
Η αποτίμηση των ερωτήσεων στη Datalog βασίζεται στη λογική πρώτου βαθμού και επομένως είναι συνεπής και πλήρης. Μπορεί να εκτελεστεί αποδοτικά ακόμα και για μεγάλες βάσεις δεδομένων και ακολουθεί στρατηγικές προς τα επάνω (bottom-up).
Βυθός Κοζάνης
Ελλάδα
Κατά τη διάρκεια του Πρώτου Βαλκανικού Πολέμου το 1912, το χωριό έπεσε στις Ελληνικές δυνάμεις.
Ρόμπερτ Λάμπερτ Μπέινς
Πέθανε στις 7 Σεπτεμβρίου 1869 σε ηλικία 73 ετών, στο Άνω Νόργουντ της Αγγλίας. Είναι θαμμένος στο Κοιμητήριο του Γουέστ Νόργουντ στο Λονδίνο.
Datalog
Χαρακτηριστικά, περιορισμοί και επεκτάσεις
Σε αντίθεση με την Prolog:
Βυθός Κοζάνης
Αξιοθέατα
Το χωριό έχει δύο κύριες εκκλησίες. Η κεντρική "Εισόδια της Θεοτόκου" είναι από του 18ου αιώνα. Το νεκροταφείο του Αγίου Παντελεήμονα χτίστηκε το 1929.
Ρόμπερτ Λάμπερτ Μπέινς
Παραπομπές
Κατηγορία:Ναύαρχοι του Βασιλικού Ναυτικού
Datalog
Χαρακτηριστικά, περιορισμοί και επεκτάσεις
Λόγω αυτών των κανόνων το σύνολο όλων των πιθανών αποδείξεων είναι πεπερασμένο και όλα τα προγράμματα σε Datalog τερματίζουν (σε αντίθεση με τα προγράμματα σε Prolog). Αυτό έχει ως αποτέλεσμα, οι εντολές και τα κατηγορήματα ενός προγράμματος μπορούν να δοθούν με οποιαδήποτε σειρά (πάλι σε αντίθεση με την Prolog). Έχουν προταθεί διάφορες μέθοδοι για την αποδοτική εκτέλεση ερωτήσεων, π.χ. ο αλγόριθμος Magic Sets, ή ο λογικός προγραμματισμός με πίνακες.
Ρόμπερτ Λάμπερτ Μπέινς
Παραπομπές
Κατηγορία:Βρετανοί στρατιωτικοί Κατηγορία:Άγγλοι ναύαρχοι Κατηγορία:Φιλέλληνες
Βυθός Κοζάνης
Αξιοθέατα
Η εκκλησία «Προφήτης Ηλίας» είναι το τέλος του 19ου αιώνα. Κατά τον Δεύτερο Παγκόσμιο Πόλεμο καταστράφηκε από ιταλικές βομβιστικές επιθέσεις. Αναστηλώθηκε το 1955.
Datalog
Χαρακτηριστικά, περιορισμοί και επεκτάσεις
Συστήματα Datalog βρίσκονται πίσω από εξειδικευμένες βάσεις δεδομένων όπως η βάση δεδομένων της Intellidimension για το σημασιολογικό ιστό. Επιπλέον, κάποια δημοφιλή συστήματα βάσεων δεδομένων περιλαμβάνουν ιδέες και αλγόριθμους που αναπτύχθηκαν για τη Datalog. Για παράδειγμα το πρότυπο SQL:1999 περιλαμβάνει αναδρομικές ερωτήσεις και ο αλγόριθμος Magic Sets (που αρχικά αναπτύχθηκε για τη γρηγορότερη αποτίμηση των ερωτήσεων της Datalog) έχει υλοποιηθεί στην DB2 της IBM.
Δύο επεκτάσεις της Datalog επιτρέπουν τη χρήση αντικειμενοστρεφούς προγραμματισμού και την πράξη Ή (σύζευξη, disjunction) σαν κεφαλή των προτάσεων. Και οι δύο επεκτάσεις αυτές έχουν σημαντικό αντίκτυπο στον ορισμό της σημασιολογίας της Datalog και στην υλοποίηση ενός διερμηνέα Datalog για αυτήν.
Παράδειγμα
Παράδειγμα προγράμματος σε Datalog:
parent(bill,mary). parent(mary,john).
Βυθός Κοζάνης
Αξιοθέατα
Κατηγορία:Χωριά του νομού Κοζάνης Κατηγορία:Δήμος Βοΐου
Datalog
Παράδειγμα
Αυτές οι δύο γραμμές ορίζουν δύο γεγονότα, δηλ. δυο πράγματα που είναι πάντα αληθή. Διαισθητικά σημαίνουν: γονιός του bill είναι η mary and γονιός της mary είναι ο john.
ancestor(X,Y) :- parent(X,Y). ancestor(X,Y) :- parent(X,Z),ancestor(Z,Y).
Αυτές οι δύο γραμμές περιγράφουν τους κανόνες που ορίζουν τη σχέση προγόνου (ancestor). Ένας κανόνας αποτελείται από δύο κύρια μέρη που χωρίζονται από το σύμβολο :-. Το μέρος στα αριστερά του είναι η κεφαλή, το μέρος στα δεξιά του είναι το σώμα του κανόνα. Ένας κανόνας διαβάζεται (και μπορεί διαισθητικά να γίνει κατανοητός) ως εξής: <κεφαλή> αν είναι γνωστό ότι <σώμα>. Τα κεφαλαία γράμματα είναι μεταβλητές. Επομένως στο παράδειγμα ο πρώτος κανόνας μπορεί να διαβαστεί σαν ο X είναι πρόγονος του Y αν είναι γνωστό ότι ο X είναι γονιός του Y και ο δεύτερος κανόνας σαν ο X είναι πρόγονος του Y αν είναι γνωστό ότι ο X είναι γονιός κάποιου Z και ο Z είναι πρόγονος του Y. Η σειρά των προτάσεων δεν έχει σημασία στην Datalog σε αντίθεση με την Prolog, η οποία εξαρτάται από τη σειρά τους για να υπολογίσει το αποτέλεσμα της κλήσης μιας ερώτησης.
Η Datalog διακρίνει μεταξύ εκτασιακών (extensional) και νοηματικών (intensional) συμβόλων κατηγορημάτων. Σε αντίθεση με τα εκτασιακά σύμβολα κατηγορημάτων που ορίζονται μόνο από γεγονότα, τα νοηματικά σύμβολα κατηγορημάτων ορίζονται μόνο από κανόνες. Στο παραπάνω παράδειγμα το  είναι νοηματικό κατηγορηματικό σύμβολο, και το   είναι εκτασιακό. Τα κατηγορήματα μπορούν επίσης να οριστούν από γεγονότα και κανόνες και επομένως δεν είναι αμιγώς εκτασιακά ή νοηματικά, αλλά κάθε πρόγραμμα σε Datalog μπορεί να γραφτεί σαν ένα ισοδύναμο πρόγραμμα χωρίς τέτοιου είδους κατηγορήματα που να έχουν διπλούς ρόλους.
?- ancestor(bill,X).
Η παραπάνω ερώτηση ζητά όλους τους πρόγονους του bill και επιστρέφει mary και john αν εκτελεστεί σε ένα σύστημα Datalog που περιέχει τα γεγονότα και τους κανόνες που έχουν περιγραφεί παραπάνω.
Συστήματα που υλοποιούν τη Datalog
Οι περισσότερες υλοποιήσεις της Datalog προέρχονται από ακαδημαϊκά εγχειρήματα. Ακολουθεί μια σύντομη λίστα από συστήματα που είτε βασίζονται στη Datalog ή παρέχουν κάποιο διερμηνέα της:
Υποσημειώσεις
Κατηγορία:Γλώσσες λογικού προγραμματισμού Κατηγορία:Γλώσσες προγραμματισμού επερωτήσεων Κατηγορία:Βάσεις δεδομένων
Έρημος Σιέντλετς
Η έρημος Σιέντλετς (πολωνικά: Pustynia Siedlecka) είναι περιοχή άμμου κοντά στο χωριό Σιέντλετς του Βοεβοδάτου Σιλεσίας, στην ορεινή περιοχή Κρακοβίας-Τσενστοχόβα της νότιας Πολωνίας. Η «έρημος» σχηματίστηκε κατά τη διάρκεια εργασιών εξόρυξης άμμου, με την ίδια την άμμο να προέρχεται από θαμμένο βυθό της Ιουράσιας περιόδου. Το ορυχείο άμμου έκλεισε τελικά τη δεκαετία του 1960. Η έρημος καλύπτει περίπου 30 εκτάρια, εκ των οποίων τα 25 εκτάρια είναι άμμος και τα υπόλοιπα αποτελούνται από μια λίμνη και πεύκα που φυτεύτηκαν στην περιοχή κατά τη δεκαετία του 1960. Οι αμμόλοφοι στο Σιέντλετς φτάνουν μέχρι τα 30 μέτρα ύψος και οι αντικατοπτρισμοί είναι ορατοί εκεί το καλοκαίρι. Ο ντόπιος μύθος λέει ότι η έρημος σχηματίστηκε όταν ένας έξυπνος μάγος που καταδιώχθηκε από τον Διάβολο διέφυγε από τις πύλες της κόλασης, αφήνοντας την περιοχή γύρω από αυτή καμένη.
Η έρημος αποτελεί μέρος της μικροπεριοχής Ολστίνσκο-Γκοζκόφσκιε (Olsztyńsko-Gorzkowskie) και οι αμμόλοφοι μέσα σε αυτήν είναι αποτέλεσμα αιολικών διαδικασιών. μικρογραφία|300x300εσ| Η έρημος Σιέντλετς το 2005 - τα ίχνη από μηχανοκίνητα σπορ είναι ορατά σε αυτήν την εικόνα. Η περιοχή έχει χρησιμοποιηθεί σε μηχανοκίνητα σπορ για να επιτρέψει αγώνες σε συνθήκες ερήμου. Ένα ετήσιο φεστιβάλ που πραγματοποιείται από τους ντόπιους χωρικούς περιλαμβάνει το ντύσιμο ως Βεδουίνοι.
Παραπομπές
Κατηγορία:Έρημοι της Πολωνίας
Άαρον Μπεκ
Ο Άαρον Τέμκιν Μπεκ (Aaron Temkin Beck, 18 Ιουλίου 1921 - 1 Νοεμβρίου 2021) ήταν Αμερικανός ψυχίατρος και ομότιμος καθηγητής στο τμήμα ψυχιατρικής στο Πανεπιστήμιο της Πενσυλβάνια. Θεωρείται ως ο πατέρας της γνωστικής θεραπείας και οι πρωτοποριακές του θεωρίες χρησιμοποιούνται ευρέως στη θεραπεία της κλινικής κατάθλιψης. Ο Μπεκ ανέπτυξε επίσης ερωτηματολόγια αυτοαναφοράς για την κατάθλιψη και το άγχος, ιδίως το Ερωτηματολόγιο Κατάθλιψης του Μπεκ (Beck Depression Inventory - BDI), το οποίο έγινε ένα από τα πιο ευρέως χρησιμοποιούμενα εργαλεία για τη μέτρηση της βαρύτητας της κατάθλιψης.
Παραπομπές
Κατηγορία:Αμερικανοί ψυχίατροι
Κότζακ
Κότζακ (Kojak στα Αγγλικά) ήταν αστυνομική τηλεοπτική σειρά στις ΗΠΑ που παρουσιάστηκε από το 1973 μέχρι το 1978 στο κανάλι CBS. Πρωταγωνιστής ήταν ο Τέλι Σαβάλας που υποδυόταν τον φαλακρό αστυνομικό της Νέας Υόρκης. Ο Θήο Κότζακ (Theo Kojak) παρουσιαζόνταν σαν λάτρης των γλειφιντζουριών και αγαπούσε την φράση: "Who loves ya, baby?". Η Ελληνική καταγωγή του Κότζακ, που στην πραγματικότητα ήταν και καταγωγή του Σαβάλλα, ήταν εμφανέστατη στην σειρά η οποία ήταν από τις πιο διάσημες στην περίοδο της δεκαετίας του 1970.
Ο χαρακτήρας του Θήο Κότζακ παρουσιάστηκε για πρώτη φορά το 1973 στην ταινία για τηλεόραση, The Marcus-Nelson Murders και ήταν τόσο επιτυχής που αμέσως έγινε τηλεοπτική σειρά. Στα αρχικά επεισόδια της σειράς ο Κότζακ κάπνιζε πολύ. Μετά όμως, για να συμβαδίζει η σειρά με την αντικαπνιστική εκστρατεία που κέρδιζε έδαφος στις ΗΠΑ, ο Κότζακ αποφάσισε να παραιτηθεί του καπνίσματος και έτσι άρχισε να χρησιμοποιεί τα γλειφιτζούρια σαν υποκατάστατο.
Χρόνια μετά το τέλος της σειράς, ο Σαβάλας έπαιξε τον ίδιο χαρακτήρα στην ταινία The Belarus File από το ομώνυμο μυθιστόρημα του John Loftus. (Ο Κότζακ δεν ήταν χαρακτήρας στο μυθιστόρημα). Επίσης έγιναν και άλλες ταινίες βασισμένες στον ίδιο χαρακτήρα το 1989 και το 1990. Ο Κότζακ επέστρεψε στην τηλεόραση για λίγο σε μια μικρή σειρά από ταινίες με τον επίσης «αστυνομικό δαιμόνιο» Κολόμπο.
Το Μάρτιο του 2005 μια νέα σειρά Κότζακ άρχισε στο δίκτυο USA Network. Σε αυτή την εκδοχή της σειράς, τον βασικό χαρακτήρα υποδύεται ο αφρο-αμερικανός ηθοποιός Ving Rhames. Ο χαρακτήρας αυτός διατηρεί την εμφάνιση του αρχικού Κότζακ καθώς και την χαρακτηριστική του φράση, ωστόσο συνολικά διαφέρει σημαντικά από τον Σαβάλα.
Η μουσική για την σειρά γράφτηκε, σε μεγάλο βαθμό από τον Γιάννη Κακαβά.
Κοτζακ Κατηγορία:Τηλεοπτικές σειρές του CBS
Πέπε Ρέινα
Ο Χοσέ Μανουέλ "Πέπε" Ρέινα Πάεθ (José Manuel Reina Páez, 31 Αυγούστου 1982 ) είναι Ισπανός ποδοσφαιριστής, ο οποίος αγωνίζεται ως τερματοφύλακας στη Βιγιαρρεάλ και στην εθνική Ισπανίας.
Βιογραφία
Γιος του γνωστού τερματοφύλακα των Μπαρτσελόνα και Ατλέτικο Μαδρίτης Μιγκέλ Ρέινα, ο Ρέινα ξεκίνησε την καριέρα του από τις ομάδες νέων της Μπαρτσελόνα, ενώ πραγματοποίησε το ντεμπούτο του στην Πριμέρα Ντιβιζιόν την σεζόν 2000–01. Το 2002, υπέγραψε συμβόλαιο συνεργασίας με την Βιγιαρεάλ, κατακτώντας μαζί της δύο φορές το Κύπελλο Ιντερτότο ΟΥΕΦΑ. Σύντομα όμως, μεταγράφηκε στην Λίβερπουλ, με την οποία πραγμτοποίησε το ντεμπούτο του στο ΟΥΕΦΑ Σούπερ Καπ του 2005, το οποίο η ομάδα του αγγλικού λιμανιού κατέκτησε. Σε σύντομο χρονικό διάστημα κατάφερε να γίνει βασικός τερματοφύλακας των Reds κατακτώντας μαζί τους το FA Cup - όπου απέκρουσε τα τρία από τα συνολικά τέσσερα χτυπήματα πέναλτι της Γουέστ Χαμ Γιουνάιτεντ στον τελικό - και το FA Community Shield. Το 2007, έφτασε ως τον τελικό του Τσάμπιονς Λιγκ με την Λίβερπουλ, φτάνοντας το ρεκόρ του πατέρα του το 1974, όμως εκεί η ομάδα του ηττήθηκε από την Μίλαν. Με 178 αγώνες σε όλες τις ευρωπαϊκές διοργανώσεις συλλόγων είναι τρίτος στην παίκτης στην ιστορία τους.
Σε διεθνές επίπεδο, ο Ρέινα αγωνίστηκε με τις μικρές εθνικές της Ισπανίας, κατακτώντας το Ευρωπαϊκό Πρωτάθλημα Ποδοσφαίρου U-17 το 1999. Πραγματοποίησε το ντεμπούτο του με την ανδρική ομάδα το 2005, της οποίας αποτελεί σταθερά την δεύτερη επιλογή πίσω από τον βασικό και αναντικατάστατο Ίκερ Κασίγιας. Ήταν μέλος της ισπανικής ομάδας που συμμετείχε στο Παγκόσμιο Κύπελλο του 2006, ενώ πραγματοποίησε μία εμφάνιση στη διάρκεια της νικηφόρας πορείας της Ισπανίας στο Ευρωπαϊκό Πρωτάθλημα Ποδοσφαίρου 2008, το οποίο ήταν και η πρώτη του κατάκτηση σε διεθνές επίπεδο. Ήταν επίσης αργότερα μέλος των ισπανικών ομάδων που κατέκτησαν το πρώτο Παγκόσμιο Κύπελλο στην ιστορία της χώρας το 2010 και το τρίτο της Ευρωπαϊκό Πρωτάθλημα το Ευρωπαϊκό Πρωτάθλημα του 2012.
Ο Ρέινα αποτελεί βασικό στέλεχος της ομάδας του Λίβερπουλ από την έναρξη της σεζόν 2007–08. Κατέχει επίσης το ρεκόρ των περισσότερων εμφανίσεων από Ισπανό παίκτη στην ιστορία της Πρέμιερ Λιγκ, μετρώντας περισσότερες από 200 σε μόλις πέντε σεζόν στην ομάδα, με τις 108 από τις 219 να τελειώνουν με την εστία του απαραβίαστη. Την σεζόν 2010–11, κράτησε για 100η φορά απαραβίαστη την εστία του σε αγώνα της Πρέμιερ Λιγκ, σε μια νίκη με 3–0 επί της Άστον Βίλα. Ο Ρέινα είναι γνωστός για την ικανότητά του στο να παίζει με τα χέρια, καθώς και για το ταλέντο του στις αποκρούσεις πέναλτι. Ο Ρέινα έχει δημιουργήσει αρκετά ρεκόρ ως τερματοφύλακας για την Λίβερπουλ, ενώ έχει λάβει το βραβείο  Premier League Golden Glove για τις αναμετρήσεις που έληξαν με απαραβίαστη την εστία του στην διάρκεια των τριών πρώτων του σεζόν στον σύλλογο.
Παραπομπές
Κατηγορία:Ισπανοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Εθνικής Ισπανίας Κ17 Κατηγορία:Ποδοσφαιριστές Εθνικής Ισπανίας Κ16 Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Εθνικής Καταλονίας Κατηγορία:Τερματοφύλακες ποδοσφαιριστές Κατηγορία:Καταλανοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Κυπέλλου Συνομοσπονδιών FIFA 2009 Κατηγορία:Ποδοσφαιριστές Κυπέλλου Συνομοσπονδιών FIFA 2013 Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Σέριε Α Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου